Мы махуэхэм
ЩэкIуэгъуэм и 10, щэбэт
Мамырыгъэмрэ зыужьыныгъэмрэ яхуэлажьэ щIэныгъэм и дунейпсо махуэщ
Бухгалтерым и дунейпсо махуэщ
ЩIалэгъуалэм я дунейпсо махуэщ
Урысей Федерацэм Къэрал кIуэцI IуэхухэмкIэ и органхэм я лэжьакIуэм и махуэщ
1741 гъэм Черкасский Алексей (адыгэщ) Урысейм и канцлер щэджащэу ягъэуващ.
1885 гъэм Германием и Бад-Каннштатт къалэ цIыкIум икIыу Унтертюркхайм кIуэ гъуэгуанэр зэпичащ дунейм щыяпэ мотоциклым. Ар зэпкърилъхьат нэмыцэ инженер Даймлер Готлиб.
1917 гъэм совет милицэр къызэрагъэпэщащ.
1933 гъэм Нобель и саугъэтыр урыс тхакIуэ, усакIуэ Бунин Иван хуагъэфэщащ.
1938 гъэм дунейм ехыжащ Тырку Республикэм и къызэгъэпэщакIуэу икIи абы и япэ президенту щыта Кемаль Мустэфа (Ататюрк).
1982 гъэм Брежнев Леонид дунейм ехыжащ.
1935 гъэм Орджоникидзе къалэм (иджыпсту Владикавказщ) къыщызэIуахащ Осетие Ищхъэрэ къэрал театрыр.
Авиаконструктор, академик, генерал-полковник, Социалист Лэжьыгъэм щэнейрэ и ЛIыхъужь, Ленин саугъэтымрэ СССР-м и Къэрал саугъэтымрэ (тхуэнейрэ) зыхуагъэфэща Туполев Андрей къызэралъхурэ илъэси 130-рэ ирокъу.
Совет конструктор, генерал-лейтенант, техникэ щIэныгъэхэм я доктор Калашников Михаил къызэралъхурэ илъэс 99-рэ ирокъу.
Зеикъуэ щыщ шыхъуэ, Социалист Лэжьыгъэм и ЛIыхъужь Къалмыкъ Хьэжмурат къызэралъхурэ илъэс 92-рэ ирокъу.
Италием щыщ композитор, дирижёр цIэрыIуэ, кинофильм куэдым макъамэ телъыджэхэр яхуэзытха Морриконе Эннио и ныбжьыр илъэс 90 ирокъу.
Журналист, тхакIуэ, КъБР-м щэнхабзэмкIэ щIыхь зиIэ и лэжьакIуэ, «Адыгэ псалъэ» газетым и къудамэм и унафэщIу илъэс куэдкIэ щыта Шыбзыхъуэ Мухьэдин къызэралъхурэ илъэс 85-рэ ирокъу.
Техникэ щIэныгъэхэм я доктор, КъБКъУ-м и ректору щыта, УФ-м щIэныгъэхэмкIэ щIыхь зиIэ и лэжьакIуэ Къарэмырзэ Барэсбий и ныбжьыр илъэс 71-рэ ирокъу.
Актёр, теленэтынхэр езыгъэкIуэкI, УФ-м щIыхь зиIэ и артист Ефремов Михаил и ныбжьыр илъэс 55-рэ ирокъу.
Мэкъумэш щIэныгъэхэм я доктор, КъБКъМУ-м и профессор Шал Тимур и ныбжьыр илъэс 54-рэ ирокъу.
Урысей футболист, къэралым и командэ къыхэхами ЦСКА-ми я гъуащхьэтетхэм я тренер Овчинников Сергей и ныбжьыр илъэс 48-рэ ирокъу.
Теленэтынхэр езыгъэкIуэкI, хьэрычэтыщIэ икIи жылагъуэ лэжьакIуэ, «ТЭФИ» саугъэтыр тIэунейрэ зрата Канделаки Тинэ и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 15 — 16, жэщым градуси 2 — 3 щыхъунущ.
ЩэкIуэгъуэм и 11, тхьэмахуэ
Энергиер хъумэным и дунейпсо махуэщ
Щэхуэным и дунейпсо махуэщ
Урысейм щагъэлъапIэ экономистым и махуэр
Польшэм и щхьэхуитыныгъэм и махуэщ
Китайм щагъэлъапIэ фызкъэмышэхэм я махуэр
Япэ дунейпсо зауэр щиуха махуэщ. Ар екIуэкIащ 1914 гъэм бадзэуэгъуэм и 28-м къыщыщIэдзауэ 1918 гъэм щэкIуэгъуэм и 11 пщIондэ икIи къалъытэ къэрал нэхъыбэ дыдэ зыхэта зауэхэм ящыщу.
1837 гъэм Урысейм къыщызэIуахащ цIыхухэр къызэрырашэкI мафIэгухэр зэрыкIуэ япэ гъущI гъуэгур. Абы зэпищIэрт Петербургрэ Царское Село жылэмрэ.
1905 гъэм Севастополь и хыдзэлIхэм, кхъухь тедзапIэмрэ тенджыз заводымрэ я лэжьакIуэхэм зыкъаIэтат. Абыхэм къагъэувырт я лэжьапIэ IэнатIэхэр ирагъэфIэкIуэну. Правительствэм и унафэкIэ ахэр щэкIуэгъуэм и 15-м зэбграхуащ.
1936 гъэм Инджылызым дунейм щыяпэу телевиденэкIэ къыщатауэ щытащ къэунэхуну махуэм дунейм и щытыкIэр зыхуэдэнум теухуа хъыбар.
1990 гъэм дунейм къытехьащ «Российская газета»-м и япэ къыдэкIыгъуэр.
Урыс тхакIуэшхуэ Достоевский Фёдор къызэралъхурэ илъэси 197-рэ ирокъу.
Полковник, Бэракъ Плъыжь ордену 6 зрата Шемякин (Къардэн) Михаил къызэралъхурэ илъэси 110-рэ ирокъу.
Балетмейстер, КъБР-м гъуазджэхэмкIэ щIыхь зиIэ и лэжьакIуэ Гальперин Григорий къызэралъхурэ илъэс 98-рэ ирокъу.
Экономикэ щIэныгъэхэм я доктор, КъБКъМУ-м и профессор Жанджэрий Юрий и ныбжьыр илъэс 81-рэ ирокъу.
Мэкъумэш щIэныгъэхэм я доктор, КъБКъМУ-м и профессор, УФ-ми КъБР-ми мэкъумэш хозяйствэмкIэ щIыхь зиIэ я лэжьакIуэ, ЩIДАА-м и академик Хьэмыкъуэ Владимир и ныбжьыр илъэс 79-рэ ирокъу.
Никарагуам и президент Ортегэ Даниэль и ныбжьыр илъэс 73-рэ ирокъу.
Филологие щIэныгъэхэм я доктор, КъБКъУ-м и профессор Къэмбэчокъуэ Iэдэм и ныбжьыр илъэс 60 ирокъу.
Америкэм щыщ актёр цIэрыIуэ, продюсер Леонардэ ди Каприо и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5 — 6, жэщым градуси 3 щыхъунущ.
ЩэкIуэгъуэм и 12, блыщхьэ
Пневмонием (тхьэмбыл узым) ебэныным и дунейпсо махуэщ
Урысейм и ХъумапIэ банкым и лэжьакIуэм и махуэщ
Урысейм шынагъуэншагъэр къызэгъэпэщынымкIэ и IэщIагъэлIым и махуэщ
Азербайджан Республикэм и Конституцэм и махуэщ
Эстонием щагъэлъапIэ адэхэм я махуэр
1472 гъэм Урысейм и ГербыщIэр — щхьитI зыфIэт бгъэр зытетыр — къащтащ.
1860 гъэм США-м и щэхурылажьэ IуэхущIапIэр къызэрагъэпэщащ. ЯпэщIыкIэ абы и къалэну щытар доллар нэпцI къыщIэзыгъэкIхэм ебэнынырт.
1917 гъэм Петроград дэт ЩIымахуэ уардэунэр Къэрал музейуэ къалъытащ.
1982 гъэм КПСС-м и ЦК-м и Секретарь нэхъыщхьэу хахащ Андропов Юрий.
1986 гъэм Москва къыщызэрагъэпэщащ СССР-м ЩэнхабзэмкIэ и фондыр (иджыпсту Урысейм ЩэнхабзэмкIэ и фондырщ). Абы и унафэщIу ягъэуват Лихачёв Дмитрий.
Совет, урысей актрисэ, уэрэджыIакIуэ, СССР-м и цIыхубэ артисткэ Гурченкэ Людмилэ къызэралъхурэ илъэс 83-рэ ирокъу.
Пианисткэ Iэзэ, КъБР-м щIыхь зиIэ и артисткэ Бэрсокъуэ Еленэ къыщалъхуа махуэщ.
Иорданием щыщ къэрал, жылагъуэ лэжьакIуэ, философием и доктор, профессор, ЩIДАА-м и академик, томий хъу «Адыгэ тхыдэ щIэнгъуазэр» хьэрыпыбзэкIэ къыдэзыгъэкIа Бацэжь (Мамсыр) Мухьэмэд-Хъер и ныбжьыр илъэс 82-рэ ирокъу.
Къэрал къулыкъущIэ, УФ-м ухуэныгъэмрэ псэупIэ-коммунальнэ хозяйствэмкIэ и министр Мень Михаил и ныбжьыр илъэс 58-рэ ирокъу.
Урысей биатлонист, дунейм щэнейрэ и чемпион хъуа, Олимп Джэгухэм жэз медаль къыщызыхьа Чудов Максим и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, къешх-къесу щыщытынущ. Хуабэрмахуэмградуси 3 — 4, жэщым 1 градус щыхъунущ.
